Griekwastad-moorde: Verdagte ook van verkragting verdink | Maroela Media
Die seun, wie se naam nie genoem mag word nie omdat hy minderjarig is, se moordverhoor begin volgende maand, berig Volksblad.
Volgens die berig is die klagtestaat by die Kimberley-hooggeregshof ingehandig, waar die saak op 11 Maart gaan begin.
Die seun is in hegtenis geneem vir die moord op die Noord-Kaapse boer, Deon Steenkmap (44), sy vrou, Christelle (43), en hul dogter, Marthella (14). Hulle is op 6 April verlede jaar in hul huis op hul plaas, Naauwhoek, doodgeskiet.
Die staat beweer nou Marthella is eers verkrag voor sy vermoor is. Die koerant het voorheen oor die moontlikheid van verkragting berig nadat kneusplekke op haar privaatdele gevind is. Dit kon aandui op ŉ moontlike worsteling of verset, of verband hou met die feit dat sy baie perd gery het.
ŉ Addisionele aanklag van dwarsboming van die gereg is ook by die saak gevoeg. Volgens die berig is dit omdat die seun vir die Griekwastad-polisie gejok het ná die voorval en dat hy ŉ valse verklaring afgelê het.
Hy het DRIE mense van sy gesin “vermoor”, maar loop op vrye voet rond en gaan selfs skool toe! Hoe bring jy die kloutjie by die oor, Oscar het net EEN persoon “per ongeluk” raak geskiet?